text: сырдария алабындағы өзен. түркістан облысы отырар ауданы жерімен ағады. ұзындығы 72 км, су жиналатын алабы 880 км2. өзен қарақтау тауының етегіндегі бұлақтардан басталады. сырдарияға жетпей тартылып қалады. арнасы тік жарлы. жауын-шашын, жер асты суымен толығады. су деңгейі ақпанда көтеріліп, мамыр маусым айларына дейін су ағыны болады. салалары соркөлсай, шығанақсай. өзен аңғарында бетеге, жусан, көде және аласа бұталар өседі. егін суаруға пайдаланылады.